Na temelju članka 4. i 5. Odluke o davanju u zakup javnih površina i dijelova neizgrađenog građevinskog zemljišta za postavljanje kioska (Službene novine Grada Zaprešića br. 2/10) i Odluke gradonačelnika KLASA: 363-03/26-03/21, URBROJ: 238-33-06-03/1-26-1 od 06.07.2026. godine, raspisuje se
                                                      
N  A  T  J  E  Č  A  J
za dodjelu lokacije za postavljanje kioska
na području Grada Zaprešića

I. Daje se u zakup lokacija za postavljanje kioska prema Planu rasporeda kioska na području grada Zaprešića (Službene novine Grada Zaprešića br. 5/26):

	LOKACIJA BROJ 7 u Zaprešiću, ispred Gradskog groblja Zaprešić 
· NAMJENA: cvjećarnica        
· POVRŠINA: do 15 m2
· POČETNI IZNOS ZAKUPNINE PO 1 m2 : 9,60 EUR mjesečno
· TRAJANJE ZAKUPA: 5 godina 
· IZNOS JAMČEVINE: 432,00 EUR



II. Uvjeti natječaja:

1. Natjecati se mogu pravne i fizičke osobe. 
2. Iznos jamčevine treba uplatiti svaki ponuditelj na IBAN Grada Zaprešića: HR2123600001854300007, model: HR68,  poziv na broj: 5789-OIB uplatitelja.
3. Rok za podnošenje pisanih ponuda je najkasnije do 23.07.2026. godine.
4. Ponude se upućuju na adresu: Grad Zaprešić – Povjerenstvo za davanje u zakup javnih površina i dijelova neizgrađenog građevinskog zemljišta za postavljanje kioska, Nova ulica br. 10, s naznakom „NATJEČAJ ZA KIOSK - lokacija broj 7“ – NE OTVARATI, a predaju se u pisarnici ili preporučenom pošiljkom na navedenu adresu.
5. Ponuda mora sadržavati:
- presliku rješenja o upisu u sudski registar za pravne osobe, odnosno obrtni registar za fizičke osobe ili rješenje o upisu u registar udruge,
- visinu ponuđene zakupnine po 1 m2,
- dokaz o uplati jamčevine,
- potvrdu o nepostojanju duga prema Gradu Zaprešiću.
6. Kriterij za izbor najpovoljnije ponude:
Najpovoljnijom ponudom smatrat će se ona ponuda koja uz ispunjavanje uvjeta iz natječaja sadrži najviši iznos ponuđene mjesečne zakupnine po 1 m2.
7. U natječaju ne može sudjelovati ponuditelj koji ne ispunjava ili nije ispunjavao obveze iz ranijeg Ugovora o zakupu za postavljanje kioska te ponuditelj koji ima nepodmiren dug prema Gradu Zaprešiću po bilo kojoj osnovi.
8. Nepotpune i nepravodobne ponude neće se razmatrati.
9. Otvaranje pisanih ponuda izvršit će se 24.07.2026. godine u 14,00 sati u prostorijama Grada Zaprešića.
10. Korisnik lokacije dužan je o svom trošku urediti lokaciju, ishoditi potrebne priključke na komunalnu infrastrukturu te nabaviti i postaviti kiosk.
11. Natjecatelju čija je ponuda utvrđena kao najpovoljnija, uplaćena jamčevina uračunava se u utvrđeni iznos zakupnine, dok će se natjecatelju koji nije prošao na natječaju, vratiti jamčevina u roku od 15 dana računajući od dana donošenja konačnog zaključka o izboru.
12. Ako natjecatelj čija je ponuda najpovoljnija odustane od sklapanja ugovora o zakupu,                               nema pravo na povrat jamčevine. Za najpovoljniju ponudu može se tada izabrati druga po redu najpovoljnija ponuda, odnosno može se poništiti natječaj i raspisati novi natječaj.
13. Svi sudionici bit će pisanim putem obaviješteni o rezultatu izbora u roku od 8 dana od dana otvaranja ponuda.
14. Na zaključak Povjerenstva o izboru najpovoljnijeg ponuditelja može se uložiti prigovor Gradonačelniku u roku od 8 dana od dostave zaključka.
15. Gradonačelnik zadržava pravo ne prihvatiti niti jednu ponudu te može poništiti natječaj bez obrazloženja.
16. Fizička ili pravna osoba koja je izabrana kao najpovoljniji ponuditelj za dodjelu javne površine sklapa s Gradom Zaprešićem ugovor o zakupu.

KLASA: 363-03/26-03/21
URBROJ: 238-33-06-03/1-26-2
Zaprešić, 06.07.2026.

